OpenLLM-France/wikimedia huggingface dataset:
# Esquerra Unida (Eslovènia)

Esquerra Unida (en eslovè Združena levica, ZL) va ser una coalició d'esquerres d'Eslovènia fundada al 2014 per tres partits minoritaris, la Iniciativa pel Socialisme Democràtic (IDS), el Partit pel Desenvolupament Sostenible (TRS) i el Partit Laborista Democràtic (DSD), i una agrupació de moviments civils i independents.

## Història

L'aliança es va formar com una llista electoral socialista i euroescèptica amb la intenció de presentar-se a les eleccions europees, locals i generals. En aquest sentit, ZL va fer el seu debut a les eleccions europees de 2014, i malgrat obtenir uns bons resultats amb el 5.5% dels vots, no va ser suficient per obtenir representació al Parlament Europeu. Tot i així, van tenir més èxit a les eleccions legislatives, aconseguint el 6% i sis escons, mantenint-se a l'oposició del govern de Miro Cerar durant la legislatura.
Després d'un llarg i tumultuós procés d'unificació, dos dels partits constituents, TRS i IDS, van finalitzar la seva fusió en un únic partit, L'Esquerra, el 24 de juny de 2017. Aquest va estar marcat per disputes internes, amb fugues de membres per part d'IDS, crítiques tant del DSD com dels independents, provocant la inevitable separació i la fi de la coalició.

## Resultats electorals
### Assemblea Nacional

| Any | Vots | % | Escons | +/- | Govern |
| 2014 | 51,490 | 6.0 | 6 / 90 | Nou | Oposició |

### Parlament Europeu

| Any | Vots | % | Escons | +/- | Grup PE |
| 2014 | 21,985 | 5,5 / 100 | 0 / 8 | Nou | - |

## Referències

* ↑ «4. skupina Združene levice: civilnodružbena gibanja in posamezniki - zdruzena-levica.si» (en anglès americà), 29-05-2020. [Consulta: 20 agost 2024].
* ↑ «Are European elections ever about Europe?» (en anglès). Washington Post.
* ↑ «Results of the 2014 European elections - Results by country - Slovenia - European Parliament» (en anglès). [Consulta: 20 agost 2024].
* ↑ «STA: Merging of the Left marked by departures from IDS». [Consulta: 20 agost 2024].
* ↑ Masten, Aljoša. «Združena levica razpada. Žnidaršič: IDS in Trs odhajata. Mesec: Žnidaršič izsiljuje.» (en eslovè). [Consulta: 20 agost 2024].
# Homaloptera sexmaculata

Homaloptera sexmaculata és una espècie de peix de la família dels balitòrids i de l'ordre dels cipriniformes que es troba a la conca del riu Chao Phraya a Tailàndia.

## Referències

* ↑ FishBase (anglès)
# Crenobia

Crenobia és un gènere de triclàdide planàrid que habita en aigües subterrànies, deus i rierols alimentats per fonts d'Europa i Turquia.
L'espècie tipus és Crenobia alpina.
Les espècies de Crenobia poden presentar dos ulls o cap. A l'aparell copulador no presenten adenodàctils. La paret de l'atri presenta una sèrie de paquets de musculatura gruixuda.
El gènere Crenobia inclou quatre espècies conegudes:
* Crenobia alpina
* Crenobia anophtalma
* Crenobia montenigrina
* Crenobia teratophila

## Referències

* 1 2 3 Raymond Ball, Ian; Reynoldson, B. Doris M. Kermack i R. S. K. Barnes. British Planarians. Platyhelminthes: Tricladida. Keys and notes for the identification of the species.-Synopses of the British Fauna (New Series) [Planàries britàniques. Platyhelminthes: Tricladida. Claus i notes per a la identificació de les espècies.-Sinopsi de la fauna britànica (Nova sèrie)] (en anglès). 19. Cambridge - London - New York: Cambridge University Press, 1981, p. 141. DOI 10.1002/iroh.19830680211.
* ↑ KOSSWIG, C. 1971. Neue Beitrage zur fauna anatoliens. 1. Teil. Crenobia alpina in Ostanatolien. Istanbul Üniversitesi fen Fakültesi Mecmuasi (Ser. B) 36, 149-153.
# Pomadasys maculatus

Pomadasys maculatus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 59,3 cm de longitud total.

## Distribució geogràfica

Es troba des de l'Índic fins a l'oest del Pacífic, la Xina i Austràlia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Smith, M.M. i R.J. McKay, 1986. Haemulidae. p. 564-571. A M.M. Smith and P.C. Heemstra (editors) Smiths' sea fishes. Springer-Verlag, Berlín, Alemanya.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Andrew Cohen

Andrew Cohen (13 de maig de 1981) és un exfutbolista maltès de la dècada de 2000.
Fou 65 cops internacional amb la selecció maltesa. Pel que fa a clubs, defensà els colors de Hibernians durant gairebé dues dècades. Posteriorment fitxà pel Gżira United.

## Referències

* ↑ Andrew Cohen a National-Football-Teams.com (anglès)
* ↑ «Faroe Islands national football team defeated Malta 3:2, 18 August 2004». Eu-football.info.
* ↑ «Cohen captures top award a record fourth time». Malta Football Association, 11-05-2018 [Consulta: 12 maig 2018].
* ↑ «Andrew Cohen signs for Gżira». Times of Malta, 31-01-2017.
# Homaloptera parclitella

Homaloptera parclitella és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a la península de Malaca.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Tan, Heok Hui & Peter K. L. Ng. 2005. Homaloptera parclitella, a new species of torrent loach from the Malay Peninsula, with redescription of H. orthogoniata (Teleostei: Balitoridae). Ichthyological Exploration of Freshwaters, Vol. 16. Núm. 1-12.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pliakhó

Pliakhó - Пляхо (rus) és un poble del krai de Krasnodar, a Rússia. Es troba als vessants meridionals de l'extrem oest del Caucas occidental, a la vall del Màloie Pliakhó, a la vora nord-oriental de la mar Negra. És a 27 km al nord-oest de Tuapsé i a 86 km al sud de Krasnodar.
Pertany al possiólok de Novomikhàilovski.
# Po Chü-I (cràter)

Po Chü-I és un cràter d'impacte en el planeta Mercuri de 70 km de diàmetre. Porta el nom del poeta xinès Bai Juyi (772-846), i el seu nom va ser aprovat per la Unió Astronòmica Internacional el 1976.

## Referències

* ↑ «Po Chü-I». Gazetteer of Planetary Nomenclature. United States Geological Survey, 12-10-2016. [Consulta: 16 juny 2017].

## Vegeu també

* Llista de cràters de Mercuri
# Pont-à-Celles

Pont-à-Celles (en való Pont-a-Cele) és un municipi belga de la província d'Hainaut a la regió valona. Comprèn les localitats de Pont-à-Celles, Buzet, Liberchies, Luttre, Obaix, Thiméon i Viesville.

## Personatges il·lustres

* Django Reinhardt
# Potchefstroom

Potchefstroom és una ciutat de la província del Nord-oest (Sud-àfrica), prop de les mines de diamants del Transvaal. Actualment és centre cultural i d'ensenyament superior mercès a la Potchefstroom University for Christian Higher Education, fundada el 1869.
Fou la primera ciutat fundada pels bòers al Transvaal, el 1838 a la comarca coneguda com a Moorivier. La ciutat es va veure reforçada l'abril del 1844 per la vinguda de part dels colons establerts a Winburg el 1836/1837 (per això la república s'anomena també Winburg-Potchefstroom); una altra part dels colons de Winburg va emigrar en part cap a Andries-Ohrigstad el 1845 però aquest establiment es va abandonar el 1846 (i es van traslladar a Lydenburg).
Potchefstroom va formar una república que va existir fins al 1860. En aquest any els seus caps van acordar unir-se a Lydenburg i Zoutpansbergdorp (precedent de Pietersburg) per formar la República Sud-africana al Transvaal.
La direcció de l'estat va quedar en mans d'Andries Hendrik Potgieter (9 d'abril de 1844). Potgieter ja tenia encarregada la direcció de les comunitats bòers de la regió des del 1840 mentre Pretorius estava encarregat de les comunitats bòers de la República de Natal. Quan el 1843 el britànics van annexionar Natal, molts bòers van emigrar cap a Potchefstroom i Winburg (1844), però els nous vinguts no van respectar l'autoritat de Potgieter i fins i tot es va sospitar que el volien deposar. El 6 de maig de 1845 l'assemblea li va ratificar el suport i el càrrec de comandant, però va decidir que amb els britànics a la vora, havia de sortir de la regió. Tal com havia fet a Winburg, on va nomenar el seu successor, va nomenar un comandant per Potchefstroom i va deixar la ciutat el juny de 1845 i va anar a fundar Ohrigstad o Andries-Ohrigstad.

## Referències

* ↑ «Potchefstroom». Gran Enciclopèdia Catalana. Barcelona: Grup Enciclopèdia Catalana.
# Principat de Gabat

Gabat fou un petit estat tributari protegit a l'agència de Mahi Kantha a la presidència de Bombai.
La superfície cultivada era de 760 hectàrees i la població de 14.30 habitants (el 1881). El thakur de Gabat era un Makwana Koli. Durant les minories un agent britànic dirigia l'estat. El seu tribut era de 2 lliures que es pagaven al raja d'Idar.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Poropuntius deauratus

Poropuntius deauratus és una espècie de peix cipriniforme de la família dels ciprínids que es troba al Vietnam.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Deadose

Els deadose eren un grup d'amerindis de l'actual Texas força relacionats amb els jumanos, yojuanes, bidais i altres grups que vivien a la Rancheria Grande del riu Brazos a l'est de Texas a començaments del segle xviii.
Com altres grups a Rancheria Grande, els deadose es van traslladar a les missions del riu San Gabriel per la dècada de 1740. Els deadose van ser juntament amb el Yojuane, mayeye i Bidai que va demanar als missioners franciscans venir i establir missions per a ells. Tanmateix molts dels deadose, igual que els bidai i akokisa només cercaven el veïnatge de les missions per comerciar amb els soldats. També havien establert xarxes comercials que s'estenien als francesos de Louisiana. En 1750 els deadose i els bidai i akokisa associats a la Missió de San Ildefonso organitzaren una aliança amb els ais, hasinais, kadohadachos, nabedaches, yojuanes, tawakonis, yatasis, kitsais, naconos i tonkawes per atacar els apatxes. Els deadose no van tornar a la missió fins a 1752.
A la missió els deadose es van barrejar en gran manera amb els akokisa i bidai.

## Notes

* ↑ Barr, Peace Came in the Form of a Woman, p. 131
* ↑ Anderson, The Indian Southwest, p. 86
* ↑ Barr, Peace Came in the Form, p. 146
* ↑ Barr, Peace Came in the Form, p. 156-157

## Bibliografia

* Anderson, Gary Clayton. The Indian Southwest. Norman: University of Oklahoma Press, 1999.
* Barr, Juliana. Peace Came in the Form of a Woman: Indians and Spaniards in the Texas Borderlands. Chapel Hill: University of North Carolina Press, 2007.
# Andrew Cuomo

Andrew Mark Cuomo (n. 6 de desembre de 1957) és un polític estatunidenc demòcrata, governador de l'estat de Nova York. Va assumir el càrrec de governador el gener de 2011. De 1997 a 2001 va ser secretari del Departament d'Habitatge i Desenvolupament Urbà dels Estats Units dels Estats Units. El seu pare Mario Cuomo va ser governador de Nova York de 1983 a 1994. El gener de 2013, Cuomo, converteix Nova York en el primer Estat a endurir el control d'armes als EUA després de la massacre de Connecticut.

## Referències

* ↑ el País. «Nova York, primer Estat en endurir el control d'armes en EUA».
# Li Ch'ing-Chao (cràter)

Li Ch'ing-Chao és un cràter d'impacte en el planeta Mercuri de 69 km de diàmetre. Porta el nom de la poetessa xinesa Li Qingzhao (1081-c. 1141), i el seu nom va ser aprovat per la Unió Astronòmica Internacional el 1976.

## Referències

* ↑ «Li Ch'ing-Chao». Gazetteer of Planetary Nomenclature. United States Geological Survey, 11-10-2016. [Consulta: 12 juny 2017].

## Vegeu també

* Llista de cràters de Mercuri
# Homaloptera rupicola

Homaloptera rupicola és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 2,5 cm de longitud total.

## Distribució geogràfica

Es troba a Myanmar.

## Referències

* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dia internacional de Nelson Mandela

El Dia Internacional de Nelson Mandela és un dia internacional en honor a Nelson Mandela que se celebra el 18 de juliol, el dia del seu aniversari. El dia va ser declarat oficialment per les Nacions Unides el novembre de 2009, amb el primer Dia Mandela de l'ONU celebrat el 18 de juliol de 2010. Tanmateix, altres grups van començar a celebrar el Dia de Mandela el 18 de juliol de 2009.
El 27 d'abril de 2009, els 46664 concerts i la Fundació Nelson Mandela van convidar la comunitat mundial a unir-se en suport d'un Dia oficial de Mandela. El Dia de Mandela no pretén ser un dia festiu, sinó un dia per honrar el llegat de Nelson Mandela, expresident de Sud-àfrica, i els seus valors, mitjançant el voluntariat i el servei comunitari.
El Dia de Mandela és una crida a l'acció global que celebra la idea que cada individu té el poder de transformar el món, la capacitat d'incidir.
El missatge de la campanya del Dia de Mandela és:
    "Nelson Mandela ha lluitat per la justícia social durant 67 anys. Us demanem que comenceu amb 67 minuts."
    "Ens sentiríem honrats que un dia com aquest pugui servir per reunir persones d'arreu del món per lluitar contra la pobresa i promoure la pau, la reconciliació i la diversitat cultural", segons un comunicat emès en nom de Mandela.
Amb motiu de la primera celebració mundial del Dia de Mandela el 18 de juliol de 2009, els 46664 concerts i la Fundació Nelson Mandela van organitzar el 91è aniversari de Mandela, una sèrie d'esdeveniments educatius, d'art, de recaptació de fons i de voluntariat que van conduir a un concert al Radio City Music Hall el 18 de juliol. El novembre de 2009, l'Assemblea General de les Nacions Unides va declarar formalment el 18 de juliol com a "Dia Internacional de Nelson Mandela".
El 2014, l'Assemblea General de l'ONU va establir el Premi Nelson Mandela, un premi quinquennal que reconeix els èxits d'aquells que van dedicar la seva vida al servei de la humanitat.

## Referències

* 1 2 «Nelson Mandela International Day, July 18, For Freedom, Justice and Democracy». un.org. [Consulta: 11 juliol 2011].
* ↑ "Resolution adopted by the General Assembly", General Assembly, United Nations, 1 December 2009.
* ↑ «The Nelson Mandela Foundation and 46664 call for the establishment of a global 'Mandela Day' – Nelson Mandela Foundation» (en anglès americà). www.nelsonmandela.org. [Consulta: 19 juliol 2018].
* ↑ «46664 and the Nelson Mandela Foundation Call for Establishment of Global 'Mandela...». , 27-04-2009 [Consulta: 31 juliol 2010]. «Còpia arxivada». Arxivat de l'original el 2013-02-01. [Consulta: 19 juny 2022].
* 1 2 «Mandela Day». Mandela Day. [Consulta: 31 juliol 2010].
* ↑ «World urged to mark 'Mandela Day'». , 27-04-2009 [Consulta: 1r abril 2010].
* ↑ «UN gives backing to 'Mandela Day'». , 11-11-2009 [Consulta: 16 novembre 2009].
* ↑ «Nelson Mandela International Day» (en anglès). www.un.org. [Consulta: 14 desembre 2020].
# Balneari de Caldes

Balneari de Caldes és un edifici del municipi de Caldes d'Estrac (Maresme) inclòs en l'Inventari del Patrimoni Arquitectònic de Catalunya. La tradició termal de Caldes d'Estrac es remunta als romans i als àrabs, essent present al llarg de la història del municipi. Des del segle xix les termes són propietat municipal. El 1818 es construeixen els banys actuals, obra de l'arquitecte Francesc Milans, la reforma actual s'inaugurà l'any 1994.

## Descripció

Antigues termes romanes junt a l'edifici de l'ajuntament. L'edifici data del 1818, organitzat de forma lineal amb compartiments de banys a banda i banda i un servei de sauna. Les cobertes són de volta que permeten la ventilació.
És un edifici de planta baixa, organitzat en forma lineal amb compartiments de banys a cada costat, amb una estructura de coberta molt senzilla de voltes a la catalana amb ventilació superior - lateral, que dona un eficaç solució al problema de les condensacions.

## Història

Existeixen precedents d'aquests banys en les termes romanes, desaparegudes el segle xix, en un hospital medieval de banys (documentat al segle xiii) i fins i tot una casa real de banys. El 1759 se signà el document de repartiment de l'aigua entre l'Ajuntament de Caldes i la parròquia perquè tots els caldencs poguessin gaudir-ne gratuïtament i, al realitzar obres de millora, es malmenà l'anterior edificació romana.
Els banys actuals, de propietat municipal, funcionen des de començaments del S. XIX. Construïts originàriament el 1818, constaven d'una gran sala i 13 compartiments amb 14 banyeres i tres separades, pels banys de peus. Posteriorment diverses reformes li han conferit l'aspecte actual. La font annexa és una construcció de 1940.

## Referències

* 1 2 3 «Balneari de Caldes». Mapa de patrimoni cultural. Diputació de Barcelona.
* 1 2 3 «Balneari de Caldes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 novembre 2012].

## Enllaços externs

* «Balneari de Caldes». Mapa de patrimoni cultural. Diputació de Barcelona.
# Ernest Toussaint

Ernest Toussaint (Rumelange, 6 de març de 1908 - Hinzert, 3 de setembre de 1943) va ser un boxejador luxemburguès que va competir en els Jocs Olímpics d'Estiu de 1936.

## Biografia

El 1936, va derrotar a Karl Lutz d'Àustria en la ronda 32, abans d'ésser eliminat als quarts de final de la categoria de pes pesant pel medallista de bronze Erling Nilsen de Noruega.
Després d'ésser detingut com un dels líders de la vaga general contra la invasió de Luxemburg el 31 d'agost de 1942, li van disparar al camp de concentració de Hinzert (Alemanya). El país havia estat protestant en contra de la introducció del servei obligatori per a joves luxemburguesos a l'exèrcit alemany. La vídua de Toussaint i els seus dos fills van ser deportats.

## Vegeu també

* Vaga general luxemburguesa de 1942

## Referències

* ↑ «Ernest Toussaint» (en anglès). Arxivat de l'original el 2012-12-14. [Consulta: 28 octubre 2015].
* ↑ «Kultureller Abend Anlässlich des 60.Jahrestages» p. 13. Déifferdang magazin, 02-09-1942. Arxivat de l'original el 2007-07-12. [Consulta: 28 octubre 2015].
# Anpilovka

Anpilovka - Анпиловка (rus) - és un poble de l'óblast de Bélgorod, a Rússia. El 2010 tenia 232 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Higiea

«Higiea» té aquests significats:
* En mitologia grega: Higiea, deessa grega de la salut, filla d'Esculapi. El seu símbol és la Copa d'Higiea.
* En astronomia: Higiea: 10è asteroide de la sèrie.
Viccionari
# Província de Kars

La província de Kars és una divisió administrativa de Turquia al nord-est del país, Regió d'Anatòlia Oriental, i fronterera amb Armènia.

## Història

Entre 1878 i 1917 va formar l'Oblast de Kars; al final de 1917 va quedar en mans dels armenis. Els bolxevics la van cedir a Turquia el març de 1918 però els armenis la van conservar fins que fou ocupada pèls turcs el 25 d'abril de 1918; després de l'armistici de Mudros (30 d'octubre de 1918) els otomans no es van voler retirar i van formar una administració provisional; el govern turcòfil es va sostenir a la ciutat de Kars fins a l'arribada de les tropes britàniques que el van dissoldre (19 d'abril); Kars fou entregat poc després a Armènia junt amb Ardahan i va formar la província de Vanand. Armènia fou envaïda pels turcs nacionalistes manats pel general Kazım Karabekir, i es va iniciar la guerra turcoarmènia; els turcs van entrar a Kars el 30 d'octubre de 1920. Pel tractat d'Aleksandrópol el 2 de desembre de 1920 fou cedida a Turquia. Després de la invasió bolxevic d'Armènia el tractat d'Aleksandrópol fou substituït pel tractat de Kars el 23 d'octubre de 1921 entre Turquia i la Rússia Soviètica pel que Turquia renunciava a Batum (Adjària) però li era reconeguda la sobirania de Kars, Ardahan i Tsolakert. Les províncies d'Ardahan i Tsolakert es van segregar de la província de Kars el 1994.

## Districtes

Està dividida en 8 districtes cadascun anomenat per la seva capital:
* Cilawûz
* Dîxor
* Kaghzvan
* Kars
* Sarighamish
* Selîm
* Şûrêgel
* Zarishat
El nombre de pobles és de 383.
El projecte de Biodiversitat Kars-Igdir ha registrat a la zona 308 de les 465 espècies d'ocells de Turquia, 191 d'elles al llac Kuyucuk, la zona humida principal de la província. Altres zones importants són els boscos de Sarikamis i les zones humides del riu Aras (Araxes). Al rtiu Aras hi ha registrades 204 espècies d'ocells.
Les ruïnes principals són les d'Ani i l'església dels Apòstols del segle ix a la mateixa Kars.

## Referències

* ↑ «Província de Kars». Gran Enciclopèdia Catalana. Barcelona: Grup Enciclopèdia Catalana.
* ↑ "KuzeyDoga Society"http://www.kuzeydoga.org
* ↑ "Kuyucuk Lake Project"http://www.kuyucuk.org Arxivat 2008-03-02 a Wayback Machine.

## Enllaços externs

* Fotos
* el temps Arxivat 2008-09-28 a Wayback Machine.